Diari Oficial de la Generalitat Valenciana


Sumari del DOGV 6900, del 12-11-2012 (2012/10798)

RESOLUCIÓ de 26 de juny de 2012, del secretari autonòmic de Justícia de la Conselleria de Justícia i Benestar Social, per la qual s'acorda ratificar l'acord d'extinció de la Fundación Valenciana de la Calidad de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6900

Data del DOGV
:   12-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10126


Data del document
:   26-06-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 26 de juny de 2012, del secretari autonòmic de Justícia de la Conselleria de Justícia i Benestar Social, per la qual s'acorda ratificar l'acord d'extinció de la Fundación Valenciana de la Calidad de la Comunitat Valenciana. [2012/10118]  
Vist l'expedient sobre la ratificació pel Protectorat de l'acord d'extinció adoptat pel Patronat de la Fundación Valenciana de la Calidad de la Comunitat Valenciana, d'ara en avant la Fundació, d'acord amb els següents   
  
Fets  
Primer. Amb data de registre d'entrada al Registre General de la Conselleria de Justícia i Benestar Social de 15 de febrer de 2012, la Fundació esmentada va presentar una sol·licitud de ratificació de l'acord d'extinció adoptat pel seu Patronat el 27 de desembre de 2011, per la impossibilitat material de complir els fins fundacionals.  
L'acord d'extinció esmentat consta elevat a una escriptura pública de data 10 de febrer de 2012, autoritzada pel notari del Col·legi de València, Alejandro Cervera Taulet, número de protocol 526.  
S'aporta igualment la memòria justificativa de la concurrència de causa d'extinció de la Fundació i el balanç de situació en la data extinció.  
Segon. La Fundació es va classificar, per la Resolució de data 15 de maig de 1998, dictada pel director general d'Interior, de la Conselleria de Presidència, amb el caràcter d'econòmic i cultural, sent-ne el fundador la Generalitat Valenciana, a través de la Conselleria d'Ocupació, Indústria i Comerç.   
Segons l'article 6 dels estatuts, la Fundació té com a objecte el foment de l'economia des del vessant de la gestió de la qualitat, singularment, l'assegurament de la qualitat dels processos i dels productes, l'increment de la productivitat, la implantació de la millora contínua i la busca de l'excel·lència.  
L'últim patronat inscrit en el Registre de Fundacions de la Comunitat Valenciana, per la Resolució de data 13 d'abril de 2012, del secretari autonòmic de Justícia és el següent: President: 1. El secretari autonòmic d'Economia, Indústria i Comerç, José Monzonís Salvia. Vicepresident: 2. El director general del Institut de la Menuda i Mitjana Indústria de la Generalitat Valenciana, Rafael Miró Pascual. Secretària-patrona: 3. La directora general de Comerç i Consum, Silvia Ordiñaga Rigo. Vocals: 4. Aguas de Valencia, SA, representada per Jaime Castillo Soria; 5. Anecoop, S. Coop.; representada per Agustín Planells Balsalobre; 6. Autopistas del Mare Nostrum, SA, concesionaria de l'Estat (AUMAR), representada per Enrique Villalonga Torres; 7. Bancaixa, representada per Alberto Miralles Estornell; 8. Club para la Calidad Cerámica, representada pel seu secretari general, Francisco Corma Canós; 9. El Corte Inglés, SA, representada per Ricardo Antonio García Monllor; 10. Estrategia y Dirección, SL, representada per Joaquín Membrado Martínez; 11. Ford España, SA, representada per J. Ubierna Bañós; 12. Gres de Valls, SA, representada per Javier Navarro Martí; 13. Industrial Ferro-Distribuidora, SA, representada per Javier Sabio Castellano; 14. Industrias Ochoa, SL, representada per Domingo Ochoa Collado; 15. Jurado Hermanos, SL, representada per Alfonso Jurado Mesa; 16. Keraben, SA, representada per Juan José Benavent Estrems; 17. Matricería y Estampación Francisco Segura, SA, representada per Francisco Segura Hervás; 18. Met Tecno 2000, SL, representada per Emilio Orta Fernández; 19. Porcelanas Lladró, SA -Sociedad Unipersonal-, representada per Fernando Gallego Cruz; 20. Seguridad y Promoción Industrial Valenciana, SA, representada per Daniel Marco Blanes; 21. Taulell, SA, representada per Juan Rambla Tirado; 22. Tenneco Automotive Ibérica, SA -División Fonos, representada per José-Manuel Orta Cid; 23. Vossloh España SA, representada per Alfonso Estevan Estevany.   
  
La dotació inicial de la Fundació, segons consta en l'escriptura de constitució de data 30 de març de 1998, va ser d'un milió de pessetes (1.000.000 PTA), aportada per la Generalitat Valenciana, a través de la Conselleria d'Ocupació, Indústria i Comerç.   
Tercer. Esta extinció s'emmarca dins del procés de reestructuració de sector públic fundacional iniciat pel Consell, i que va suposar l'adopció de l'Acord del Consell de data 2 de desembre de 2011, en el qual es va autoritzar l'extinció de diverses fundacions pertanyents al sector públic de la Generalitat, entre estes la de la Fundación Valenciana de la Calidad de la Comunitat Valenciana.  
La causa justificativa de l'extinció és la impossibilitat de complir el fi fundacional, de conformitat amb el paràgraf c, de l'article 31 de la Llei 50/2002, de 26 de desembre, de Fundacions. Segons l'acord adoptat, el Patronat la fonamenta assenyalant el següent:   
«En un escenari d'austeritat, millora de l'eficàcia i reducció del dèficit públic en compliment dels requisits i condicions exigits per la normativa estatal bàsica en matèria d'estabilitat pressupostària i els derivats del Pla Economicofinancer de Reequilibri de la Comunitat Valenciana 2011-2013, aprovat pel Consell de Política Fiscal i financera el 27 de juliol d'enguany, la Generalitat va aprovar el Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional, validat posteriorment per la Resolució 22/VII, de 20 d'octubre de 2011, del Ple de les Corts.  
La reestructuració del sector públic empresarial i fundacional és per tant un dels compromisos prioritaris del Consell i per això, en data 2 de desembre de 2011, per un acord del Consell es va autoritzar, entre altres mesures, l'extinció de la Fundació Valenciana de la Qualitat per liquidació i la integració de les activitats de certificació de la qualitat, públiques i privades, en una única entitat.  
L'acord esmentat del Consell fonamenta la impossibilitat de realitzar el fi fundacional i suposa la causa d'extinció de la Fundació, segons el que disposen els estatuts d'esta en l'article 41, així com la Llei 50/2002, de 26 de desembre, de Fundacions, en l'article 31, lletra c».  
  
Quart. En la sessió mencionada, de data 27 de desembre de 2011, tal com queda protocol·litzat en l'escriptura pública esmentada, es va designar una comissió liquidadora integrada per Rafael Miró, Silvia Ordiñaga, i M.ª Desamparados Tomás, als quals s'apodera solidàriament per a l'exercici de tots els actes necessaris per a dur a terme el procés d'extinció i liquidació de la Fundació, sobre la base dels articles esmentats 30 i 40 del Reglament de Fundacions de la Comunitat Valenciana  
  
Quant a la destinació del romanent, manifesta el Patronat en la reunió de 27 de setembre de 2011 que, una vegada liquidada la Fundació, l'entitat acordarà a què es destinaran els béns i drets que en resulten, d'acord amb el que disposa l'article 42 esmentat dels seus estatuts.  
  
Quint. S'adjunta, junt amb l'acord d'extinció, el balanç de situació i compte de resultats de la Fundació en la data d'adopció de l'esmentat Acord de 27 de desembre de 2011.  
Consta en l'expedient un informe del cap de la Secció de Comptabilitat, de 15 de juny de 2012, d'acord amb el qual:  
«Amb data 15 de febrer de 2012, la Fundació va presentar davant d'este Registre una escriptura d'elevació a públic dels acords del Patronat, de data 27 de desembre de 2011, sobre l'extinció de la Fundació Valenciana de la Calidad; en relació amb la sol·licitud esmentada, he d'informar del següent:  
La Fundació es va inscriure en data 15 de maig de 1998, amb una dotació aportada en metàl·lic d'1.000.000,00 de pessetes, que posteriorment va ser incrementada en 3.000.000 i 18.974.099,00 de pessetes, fins a totalitzar 88.743.772,00 de pessetes o el seu equivalent de 114.192,30 euros, que figura en el balanç de situació tancat en data 21 de desembre de 2011.   
La Fundació ha presentat els comptes regularment i els té depositats fins al 2010. Així mateix, amb data 14 de juny de 2012 ha presentat un escrit on comunica que els comptes de 2011 van ser formulats en data 31 de març, que estan sent auditats per Moore Stephens Ibergrup, SA, que n'està prevista l'aprovació en la propera reunió del Patronat de 27 de juny de 2012 i que es comprometen a aportar-los tan ràpidament com siga possible.  
Segons el balanç aportat tancat el 27 de desembre de 2011, data de l'acord d'extinció, la Fundació té un actiu total de 495.692,80 euros i un passiu exigible de 595.325,23 euros; de tot això resulta un patrimoni net negatiu de -99.632,43 euros, a causa de l'acumulació de les pèrdues de 2011 i d'exercicis anteriors.   
Des del punt de vista econòmic comptable, s'estima que l'expedient d'extinció està prou documentat; no obstant això, pel fet de constar encara en el balanç d'extinció comptes de deutors i creditors pendents de saldar, no serà possible determinar el romanent, si n'hi ha, fins al tancament de les operacions pertinents de liquidació».  
  
Sext. Vistos els antecedents esmentats, la Comissió de Protectorat, en la sessió de 19 de juny de 2012, emet un informe favorable, entre altres, sobre el punt del dia corresponent a la ratificació de l'acord d'extinció aprovat pel Patronat de la Fundació Valenciana de la Qualitat de la Comunitat Valenciana, en els termes indicats en els apartats precedents.  
  
Fonaments de dret  
Primer. L'article 9 del Decret 05/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determina que a esta Conselleria li correspon exercir, entre altres, les competències en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana és exercit per la conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a examinar este expedient i per a resoldre'l, per delegació de l'exercici de competències en virtut del que disposa la Resolució de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana:  
«1. L'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriuran al Registre de Fundacions de la Comunitat Valenciana».  
L'esmentat article 31 de la Llei 50/2002, assenyala: «la fundació s'extingirà:  
c) Quan siga impossible la realització del fi fundacional, sense perjuí del que disposen els articles 29 i 30 d'esta llei.  
D'acord amb el que assenyala l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b, c i e de l'article anterior, l'extinció de la fundació requerirà un acord del patronat ratificat pel protectorat.  
Si no hi haguera un acord del patronat, o este no fóra ratificat pel protectorat, l'extinció de la fundació requerirà una resolució judicial motivada, que podrà ser instada pel Protectorat o pel Patronat, segons els casos.  
Quint. De conformitat amb l'article 26 de la Llei 8/1998 esmentada, l'extinció suposa l'obertura del procediment de liquidació, amb el reflex les operacions oportunes en el balanç de liquidació, i requerix, igualment, l'aprovació del Patronat i la ratificació corresponent del Protectorat.  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
Així doncs, l'article 39 del reglament esmentat establix que:  
«1. Quan el patronat acorde extingir la fundació per haver-se realitzat íntegrament el fi fundacional, per resultar impossible la seua realització o per concórrer qualsevol altra causa prevista en l'acte constitutiu o en els estatuts, haurà de sol·licitar la ratificació del Protectorat, per a la qual adjuntarà la documentació següent:  
a) Certificat de l'acord d'extinció adoptat pel patronat, emés pel secretari o la secretària amb el vistiplau del president o la presidenta.  
  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els estatuts o de dur a terme un procés de fusió.  
  
c) Els comptes de l'entitat en la data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-se a terme per part del mateix patronat, proposta de designació de liquidadors i pla d'actuació d'estos».  
Per la seua banda, l'article 40.2 del reglament esmentat assenyala que:  
«Durant el procés de liquidació, el patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Sense perjuí de l'anterior, el Patronat podrà apoderar o delegar l'execució material dels seus acords relatius al procés de liquidació».  
Sext. Quant a l'extinció de fundacions integrants del sector públic de la Generalitat s'exigixen, a més dels requisits generals, els següents:  
  
a) L'acord del Consell (article 34 de la Llei 8/1998), igual que el va requerir la seua constitució.  
b) Respecte a l'obligació d'estar al dia en les seues obligacions comptables, cal tindre present el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 juny de 1991, del Consell de la Generalitat Valenciana, que disposa:  
  
En l'article 5: «Tindran la consideració de fundacions públiques de la Generalitat Valenciana, als efectes d'esta llei, les fundacions en la dotació de les quals participen majoritàriament, directament o indirectament, la Generalitat Valenciana, les seues entitats autònomes, o altres entitats que integren el seu sector públic. La seua creació requerirà en tot cas l'autorització prèvia del Govern Valencià.  
I en l'article 63 bis: «La Intervenció General de la Generalitat Valenciana realitzarà anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta llei».  
En este sentit, als efectes de la continuació d'este procés d'extinció, la següent fase del qual és la liquidació en els termes que preveu la Llei 8/1998, de 9 de desembre, de Fundacions de la Comunitat Valenciana, la fundació haurà d'aportar l'auditoria dels comptes de l'any 2011.  
  
Sèptim. L'esmentat article 26 de la Llei 8/1998, de 9 de desembre, de Fundacions de la Comunitat Valenciana, disposa:  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. Si no n'hi ha, esta destinació podrà ser decidida, en favor de les mateixes fundacions i entitats mencionades, pel patronat, quan tinga reconeguda esta facultat pel fundador, i, a falta d'eixa facultat, correspondrà al Protectorat complir eixa comesa.  
  
3. Les fundacions constituïdes per persones juridicopúbliques podran preveure en els seus estatuts que els béns i drets resultants de la liquidació revertisquen al seu fundador».  
Per la seua banda, els estatuts de la Fundació disposen en l'article 42 que:   
«En cas d'extinció, els béns i drets resultants de la liquidació es destinaran a les fundacions o a les entitats no lucratives privades per a la realització de fins d'interés general anàlegs als perseguits per la Fundació, sempre que tinguen afectats els seus béns, fins i tot per al supòsit de dissolució, a la consecució d'aquells, o entitats públiques de naturalesa no fundacional per a la realització igualment de fins d'interés anàlegs».  
  
Octau. Atés l'article 47.14 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, són actes objecte d'inscripció al Registre de Fundacions de la Comunitat Valenciana, entre altres: «L'extinció de la fundació, liquidació d'esta, i destinació donada als béns fundacionals».  
  
Nové. S'ha donat compliment al que preveu l'article 41.2.g del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, que establix:   
«2. En l'exercici de les funcions que li corresponen, el protectorat podrà sol·licitar un informe de la comissió i, en particular, en els supòsits següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
Atesos els preceptes legals citats, els articles 39 i 40 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell) i tots altres aplicables de manera general i pertinent, així com el resultat de l'informe emés per la Comissió del Protectorat de 19 de juny de 2012, resolc:  
  
Primer  
Ratificar l'acord d'extinció de la Fundación Valenciana de la Calidad de la Comunitat Valenciana, adoptat pel seu Patronat en data 27 de desembre de 2011, en els termes descrits en esta resolució.  
  
  
Segon  
Inscriure al Registre de Fundacions de la Comunitat Valenciana la ratificació de l'acord d'extinció esmentat.  
Queda pendent, de conformitat amb el que disposa l'article 26.2 de la Llei 8/1998, de 9 de desembre, de Fundacions de la Comunitat Valenciana, així com l'article 42 dels seus estatuts, l'acord del Patronat relatiu a l'entitat destinatària dels béns i drets resultants de la liquidació.  
  
En tot cas, queda pendent que la Fundació aporte a este Protectorat, dins del termini legal i d'acord amb la normativa vigent, els comptes anuals de 2011, aprovats pel Patronat, així com l'auditoria corresponent, cosa que haurà de produir-se amb anterioritat a la ratificació de la liquidació pel Protectorat, així com la posterior baixa registral i, per tant, l'extinció de la personalitat jurídica de la Fundació.  
  
Així mateix, es recorda que la liquidació de la Fundació s'ha de realitzar en els termes que indica l'article 26.1 de la Llei 8/1998, de 9 de desembre, de Fundacions de la Comunitat Valenciana, segons el qual:  
  
«L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que serà realitzada pel patronat de la fundació sota el control del protectorat. El patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que calguen per a la liquidació. Acabades les operacions, formarà l'oportú balanç de liquidació, que haurà de ser aprovat pel patronat i sotmés a la ratificació pel protectorat.  
  
Recaiguda esta, es procedirà a complir el que disposa l'apartat següent, per a finalitzar la liquidació. Conclosa esta, es farà constar al Registre de Fundacions de la Comunitat Valenciana la seua baixa, a sol·licitud del patronat, per un escrit dirigit al Registre a què s'adjuntarà la certificació de l'acord aprovatori del balanç de liquidació, la ratificació d'este pel protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació al Registre, si resulten operacions pendents d'execució o formalització, hauran de ser dutes a terme pel Protectorat».  
Notifiqueu esta resolució que és definitiva en la via administrativa i contra la qual es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació, d'acord amb el que establixen els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de poder interposar, si pertoca, un recurs potestatiu de reposició, en el termini d'un mes, comptador des de l'endemà de la notificació, davant del conseller de Justícia i Benestar Social, o qualsevol altre recurs que s'estime procedent.   
  
  
València, 26 de juny de 2012.- El secretari autonòmic de Justícia: Antonio Gastaldi Mateo.